### | | | | --- | --- | | | | | --- | | **Byråd** 26. februar 2019 Sagsnr. 710-2007-2990 Dok.nr. 710-2019-37023 Sagsbehandler DPJMH | | 24.                 [adresse] - Åbent

###

|  |  |
| --- | --- |
| Tidl. politisk behandling | BY, 25.03.14, pkt. 49, BY, 24.06.08, pkt. 102 |
| Forventet sagsgang | Fagudvalg, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en revision af
Favrskov Kommunes kompetencefordelingsplan.

[adresse] viser den overordnede fordeling
af kompetence mellem henholdsvis Byrådet, Økonomiudvalget, de stående udvalg og
administrationen. Det vil sige, at den viser, hvor de forskellige beslutninger
træffes, og hvilke emner administrationen skal orientere Byråd og udvalg om.

Det er ikke et lovkrav, at kommunen skal have en
kompetencefordelingsplan. Den er imidlertid med til at skabe tydelighed og
gennemsigtighed i ansvar og kompetence.

Byrådet godkendte 24. juni 2008 kompetencefordelingsplanen.
25. marts 2014 godkendte Byrådet en opdateret kompetencefordelingsplan bl.a.
som følge af ændringer i Favrskov Kommunes organisation.

[adresse] tager udgangspunkt i, at
kompetencen til at fastlægge de overordnede rammer for Favrskov Kommunes
virksomhed ligger hos Byrådet som det øverste besluttende organ.

Det vil sige, at det er Byrådet, der tager stilling til
alle beslutninger af grundlæggende betydning for Favrskov Kommune som helhed,
herunder til politikker for et givent område. Det er også Byrådet, der har
kompetencen til at tage stilling til principielle og særligt betydningsfulde
sager.

Generel myndighedsudøvelse og almindelig sagsbehandling er i
overensstemmelse med den eksisterende lovgivning, vedtagne politikker og
retningslinjer henlagt til administrationen. Det samme gør sig gældende for konkrete
afgørelser og beslutninger, der ikke er af politisk karakter, men mere beror på
en sagkyndig vurdering af f.eks. tekniske eller juridiske forhold.

[adresse] er opbygget således, at der
indledningsvis er tre afsnit, der beskriver kompetencefordelingen for en række
beslutninger af tværgående karakter. Det drejer sig bl.a. om beslutninger
vedrørende politisk og administrativ organisering, økonomi og personale.

Herudover er der separate afsnit, som viser fordelingen af
kompetence i forhold til de opgaver, der hører under de enkelte udvalg.

**VURDERING**

I forlængelse af kommunalvalget i 2017 blev der foretaget
en række ændringer i kommunes styrelsesvedtægt, der bl.a. indebar nedsættelse
af et nyt stående udvalg benævnt ”Planudvalget”. I den forbindelse blev Teknik-
og Miljøudvalgets opgaver i relation til planforhold flyttet til Planudvalget.

På baggrund af den ændrede styrelsesvedtægt for [adresse]
Kommune er der foretaget en række konsekvensrettelser i
kompetencefordelingsplanen, således at den afspejler den aktuelle politiske
struktur.

Derudover har politiske beslutninger og praksis siden
seneste revision af kompetencefordelingsplanen i 2014 betydet, at der på nogle
områder er behov for ændringer i fordelingen af kompetencen mellem de politiske
udvalg og administrationen.

For at gøre kompetencefordelingsplanen mere overskuelig er
der under hvert af de stående udvalg indsat et afsnit, der omfatter generelle
forhold. Det betyder, at beslutninger om *”Arealmæssige udbygningsplaner og
moderniseringsplaner i medfør af budgettet”* er flyttet til dette afsnit.

Der er endvidere indsat enkelte nye emner som følge af
ændret praksis.

Endelig er der foretaget en række sproglige opdateringer,
der bl.a. har til hensigt at give en bedre beskrivelse af de pågældende
beslutninger.

I det vedlagte udkast til
opdateret kompetencefordelingsplan er ændringerne markeret med rødt.

**ØKONOMI**

Der er ingen økonomiske
konsekvenser.

**INDDRAGELSE**

Efter endelig vedtagelse gøres kompetencefordelingsplanen
tilgængelig på [adresse] hjemmeside.

**INDSTILLING**

Kommunaldirektøren indstiller til Byrådet:

1.    At udkast til revideret kompetencefordelingsplan godkendes.

**BESLUTNING**

***Arbejdsmarkedsudvalget, 5. februar 2019:***

Fraværende:Ingen

Indstilles godkendt.

***Planudvalget, 5. februar 2019:***

Fraværende:ingen

Indstilles godkendt.

***Social- og Sundhedsudvalget, 5. februar 2019:***

Fraværende:Ingen

Indstilles godkendt.

***Kultur- og Fritidsudvalget, 6. februar 2019:***

Fraværende:Janni Bach

Indstilles godkendt.

***Børne- og Skoleudvalget, 7. februar 2019:***

Fraværende:Ingen

Indstilles godkendt.

***Teknik- og Miljøudvalget, 7. februar 2019:***

Fraværende:Ingen

Indstilles godkendt.

***Økonomiudvalget, 19. februar 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Kompetencefordelingsplan | 710-2019-42876 |